המרכז הרפואי קפלן

המרכז הרפואי קפלן הוא בית חולים ברחובות. הוא נוסד בשנת 1953 ומשתייך לשירותי בריאות כללית. המוסד נקרא על שמו של אליעזר קפלן, ממנהיגי תנועת העבודה ושר האוצר הראשון של מדינת ישראל. בבית החולים מעל לחמש מאות מיטות אשפוז והוא משרת בעיקר את תושבי השפלה הדרומית. יש למרכז הרפואי קפלן שלוחה בגדרה – המרכז הרפואי הגריאטרי הרצפלד, המתפקד כבית חולים גריאטרי-סיעודי. בית החולים קפלן מסונף לבית הספר לרפואה של האוניברסיטה העברית בירושלים ופועל בו אחד מבתי הספר לסיעוד של האוניברסיטה. בנוסף פועל בו בית הספר הארצי לרנטגנאות ולדימות של קופת חולים כללית, המכשיר רנטגנאים חדשים ומעביר השתלמויות מקצועיות בתחום. מנהל המרכז מאז שנת 2021 הוא פרופ' טריף בדר. אבן פינה לבית החולים הונח ביוני 1950. על פי התוכנית של זאב רכטר, בית החולים כלל 11 ביתנים: חמישה לחמש מחלקות: יולדות, כירורגית, 2 פנימית וילדים, ועוד שישה ביתנים להנהלה, מיון, מטבח ואחזקה. התוכנית גם כללה מבנה לבית ספר לאחיות ושיכונים לצוות העובדים. בית החולים יועד לשרת את כל אזור דרום ישראל. ביולי 1950 הוצא צו של בית משפט להפסקת העבודות, שנעשו ללא רישיון, אך עבודות הבנייה נמשכו. בית החולים נפתח ביוני 1953 והופעלו בו בתחילה שתי מחלקות: כירורגית ופנימית. את המחלקה הפנימית ייסד וניהל הפרופ' פנחס אפרתי. ביולי 1953 הופעל גם מחלקת הילדים ונערך טקס חנוכה רשמי. בהמשך שנת 1953 נפתחה המחלקה הגינקולוגית ומנהלה הראשון היה הד"ר דוד הוגו כהן. זמן קצר לאחר פתיחת בית החולים התווספה אליו מחלקה אורתופדית, שמנהלה היה ד"ר יעקב הנדזל בזמן פתיחת בית החולים היו בו 88 מיטות אשפוז, בשנה שלאחר מכן גדל מספר מיטות האשפוז ל-247. בשנת 1965 סונף בית החולים לבית הספר לרפואה "הדסה" בירושלים והפך לבית חולים אוניברסיטאי. בסוף שנות השישים של המאה העשרים הניח הכירורג הד"ר אורי וקסלר את היסודות לניתוחי כירורגית ילדים. בשנת 1973, עשרים שנה לאחר הקמת בית החולים, היו בו 310 מיטות אשפוז. בשנת 1989 הקים הפרופ' ברנרדו וידנה את מחלקת כירורגית חזה ולב. במהלך הקמת בית החולים, נתגלתה אבן ועליה קיצור עשרת הדיברות, בכתב שומרוני. בנובמבר 2023 נפתח בניין אשפוז חדש המתפרס על שטח כולל של כ-23 אלף מ"ר, ובו 173 מיטות אשפוז, מתוכן 40 מיטות ממוגנות, לרבות חדרי אשפוז יחידניים, שלושה חדרי צינתור ממוגנים, CT לבבי. הוא מאכלס, בין היתר, שלוש מחלקות פנימיות, שלושה חדרי צנתור מתקדמים, טיפול נמרץ לב, יחידת שיקום לב ומרפאות עניים. מדיה וקבצים בנושא המרכז הרפואי קפלן בוויקישיתוף אתר האינטרנט הרשמי של המרכז הרפואי קפלן המרכז הרפואי קפלן, ברשת החברתית פייסבוק א. פלג, בי"ח קפלן ברחובות – חלוץ "המגמה החדשה" של קופ"ח, מעריב, 21 ביוני 1964 מיכאל יעקובסון: בית החולים לילדים החדש במרכז רפואי קפלן, Xnet,‏ 9 בינואר 2012 בית החולים קפלן (רחובות), דף שער בספרייה הלאומית קופת חולים הניחה אבן יסוד לבית חולים גדול, דבר, 5 ביוני 1950 מוקם בית חולים מרכזי לאיזור הדרום, מעריב, 18 באפריל 1951 קופ"ח לדין על הקמת בי"ח ללא רשיון, על המשמר, 30 ביולי 1950 ביה"ח ברחובות הולך ונשלם, על המשמר, 20 ביוני 1952 בית חולים קפלן נפתח היום, דבר, 16 ביוני 1953 היום תיפתח מחלקת ילדים בבי"ח ע"ש קפלן, על המשמר, 15 ביולי 1953 1.5 מיליון ל"י הושקע בבניין ביח"ו ע"ש קפלן ברחובות, הצופה, 20 ביולי 1953 המרכז הרפואי קפלן: 50 שנות מסירות, ישראל: נ.ד.ד. מדיה בע"מ, 2005, תשס"ד, עמ' 10 יצחק בן-צבי, בספר עיונים בספר יהושע, עמ' 332. בהוצאת החברה לחקר המקרא בישראל, תש"ך המרכז הרפואי קפלן, מרכז הלב החדש ב"קפלן": כל הטיפולים בבית אחד, באתר ynet, 28 בדצמבר 2023 ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו.